**Rada školy pri Základnej škole Užhorodská 39, Košice**

**Výročná správa o činnosti Rady školy za rok 2023**

Rada školy je ustanovená podľa § 24 zákona Slovenskej národnej rady č. 596/2003 Zb. Z. z. o

štátnej správe v školstve a školskej samospráve.

V roku 2023 sa uskutočnili 3 zasadnutia rady školy v termínoch :

1. zasadnutie : 19.01.2023

2. zasadnutie : 16.05.2023

3. zasadnutie : 12.09.2023

4. zasadnutie: neuskutočnilo sa z dôvodu prípravy rekonštrukčných prác na škole a z dôvodu zmeny zloženia rady školy

 **Zloženie RŠ** : Rada školy pracovala v roku 2023 v tomto zložení :

|  |  |
| --- | --- |
| **Meno a priezvisko** | **Funkcia** |
| Mgr. Daniela Grácová | Predseda, pedagogický zamestnanec |
| Mgr. Slávka Saloňová | Pedagogický zamestnanec |
| Jana Pisková | Nepedagogický zamestnanec školy, zapisovateľka |
| MVDr. Daniela Antolová | Zástupca rodičov |
| Ing. Martina Levkutová | Zástupca rodičov |
| Mgr. Mária Hosová | Zástupca rodičov |
| MUDr. Jaroslav Rosenberger | Zástupca rodičov |
| Ing. Jozef Bernát | Zástupca zriaďovateľa |
| Ing. Roman Nagy | Zástupca zriaďovateľa |
| Mgr. Magdaléna Palková | Zástupca zriaďovateľa |
| Ing. Ivan Šramko | Zástupca zriaďovateľa |

**Prehľad činnosti RŠ**

 1. zasadnutie: 19.01.2023

Zasadnutie sa uskutočnilo za prítomnosti riaditeľa školy, RNDr. Mikuláša Tótha, ktorý prítomných informoval o aktivitách školy za 1.polrok šk.roka 2022/2023, o hospodárení školy za rok 2022 a o rozpočte školy na rok 2023 a materiálno-technickom zabezpečení školy. Riaditeľ školy informoval o skutočnosti ohľadom výmeny okien a dverí z Plánu obnovy vo výške 210 967,39 eur – žiadosť bola zahrnutá a zaevidovaná. Pani Levkutová informovala o problémoch s dopravnou situáciou pred školou a o činnosti OZ pri ZŠ Užhorodská 39, Košice.

Uznesenia a úlohy

**Rada školy zobrala na vedomie**:

* Správu o výchovno-vzdelávacích výsledkoch za 1.polrok šk.roka 2022/2023,
* Správu o hospodárení školy za rok 2022 a o rozpočte školy na rok 2023
* Informácie pani Levkutovej o činnosti OZ pri ZŠ Užhorodská

**Rada školy ukladá:**

* Zlepšenie prieskumu záujmu o krúžkovú činnosť prostredníctvom platformy edupage a navýšenie ponuky krúžkov hlavne na 2.stupni.
* Riešiť dopravnú situáciu pred školou v ranných a poobedňajších hodinách – potreba informovania rodičov, osadenie dopravného značenia, obmedzujúce rýchlosť jazdy a jednosmernú jazdu v daných časoch.
* Zapájať školu do grantov, hľadanie spolupráce s jazykovou školou Užhorodská, Košice,
* Pokračovať v propagácii školy cez aktivity školy a zdieľaním na sociálnych sieťach – aktualizácia stránky školy
* Pokračovať v diskusii so zriaďovateľom školy o nevyhnutnosti opráv aj z dôvodu šetrenia energiami.

2. zasadnutie: 16.05.2023

Na druhom zasadnutí prítomných riaditeľ školy RNDr. M. Tóth, informoval o počte prijatých žiakov do 1.ročníka pre školský rok 2023/2024, o aktivitách za uplynulé obdobie a o predbežnom organizačnom zabezpečení školského roka 2023/2024.

Uznesenia a úlohy

**Rada školy zobrala na vedomie:**

* Kontrolu plnenia uznesenia z posledného obdobia
* Informácie riaditeľa školy – aktivity, krúžková činnosť, hepatitída a spolupráca s RÚVZ, predbežné organizačné zabezpečenie šk.roku 2023/24
* Informácie p.Levkutovej – OZ pri ZŠ Užhorodská 39, Košice- nábytok

**Rada školy ukladá**

Riaditeľovi školy:

* Pokračovať v diskusii so zriaďovateľom o nevyhnutnosti opráv.
* Pokračovať v prieskume krúžkovej činnosti a osloviť pedagógov s novými krúžkami, ktoré by boli ochotní viesť podľa záujmu zo strany žiakov, rozšíriť krúžkovú činnosť na 2.stupni
* Pokračovať v začatej spolupráci s lektormi z JŠ Užhorodská
* Realizovať aktivity a ich propagáciu na stránkach školy.
* Apelovať na rodičov ohľadom dopravnej situácie pred školou v ranných hodinách. V spolupráci s mestskou časťou hľadať možností rozšírenia parkovacích miest.
* Poveriť osobu, ktorá bude sledovať granty a zapájať školu do grantových aktivít
* Aktualizáciu webovej stránky školy a pokračovať v propagácii školy
* Podať žiadosť na dovybavenie ŠJ

3. zasadnutie: 12.09.2023

Zasadnutie sa uskutočnilo začiatkom nového školského roku, na ktorom riaditeľ školy RNDr. Mikuláš Tóth, predniesol Správu o výchovno-vzdelávacej činnosti, jej výsledkoch a podmienkach za školský rok 2022/2023. Zároveň podal informácie o organizácii nového školského roka 2023/2024, oboznámil prítomných so školským vzdelávacím programom a výchovným programom.

V diskusii pani Levkutová informovala o činnosti OZ pri ZŠ Užhorodská – nábytok, skrinky, pravidlá prenájmu, nákup pomôcok pre žiakov

Uznesenia a úlohy

**Rada školy zobrala na vedomie:**

* Správu o výchovno-vzdelávacej činnosti, jej výsledkoch a podmienkach za školský rok 2022/2023.
* Kontrolu plnenia uznesenia z posledného zasadnutia
* Správu o pedagogicko-organizačnom a materiálno-technickom zabezpečení výchovno-vzdelávacieho procesu na nový školský rok 2023/2024– navýšenie hodín ANJ a TSV pre 1.stupeň, triedy s rozšíreným vyučovaním TSV a triedy s rozšíreným vyučovaním cudzích jazykov
* Správu o plnení Koncepčného zámeru rozvoja školy za uplynulý školský rok
* Informácie OZ pri ZŠ Užhorodská 39, Košice

**Rada školy ukladá**

Riaditeľovi školy:

* Zmeniť začiatok vyučovania v triedach s rozšíreným vyučovaním cudzích jazykov so začiatkom o 8:00 hod. Triedy s rozšíreným vyučovaním TSV – ponechať začiatok 7:10 hod.
* Pokračovať v diskusii so zriaďovateľom o nevyhnutnosti opráv.
* Pokračovať v spolupráci s lektormi z JŠ Užhorodská
	+ Zriadenie pozície údržbára na škole – aj na čiastočný úväzok
	+ Realizovať aktivity a ich propagáciu na stránkach školy.
	+ Apelovať na rodičov ohľadom dopravnej situácie pred školou v ranných hodinách. V spolupráci s mestskou časťou hľadať možností rozšírenia parkovacích miest.
	+ Sledovať granty a zapájať školu do grantových aktivít a ich propagácia
* Propagáciu aktivít OZ pri ZŠ Užhorodská – nové skrinky pre žiakov, nábytok, nákup pomôcok pre žiakov.

. Prehľad o peňažných príjmoch a výdavkoch

V zmysle Štatútu Rady školy, Rada školy nemá vlastné finančné prostriedky a všetky náklady spojené s činnosťou Rady školy sú uhrádzané z prostriedkov školy.

V roku 2023 vedenie školy materiálne zabezpečilo bezproblémový chod Rady školy.

Výročná správa za rok 2023 bude prístupná v sídle Rady školy – u predsedníčky RŠ a tiež

zverejnená na internetovej stránke školy [www.zsuzhorodska.sk](http://www.zsuzhorodska.sk)

V Košiciach, dňa 22.02.2024

 --------------------------------

 Mgr.Daniela Grácová

 Predseda Rady školy